নীলফামারীতে বিএসএফের গুলিতে বাংলাদেশি নিহত
নীলফামারীর ডিমলা উপজেলায় ভারতীয় সীমান্তরক্ষী বাহিনীর (বিএসএফ) গুলিতে খলিল (২৫) নামে এক বাংলাদেশি নিহত হয়েছেন। 







মঙ্গলবার ভোরে ঘটনাটি ঘটে ডিমলা উপজেলার বালাপাড়া সীমান্তে।




খলিল ডিমলা উপজেলার পশ্চিম ছাতনাই ইউনিয়নের পশ্চিম ছাতনাই গ্রামের শমসের আলীর ছেলে। তিনি মাদককারবারি ছিলেন বলে জানায় বিজিবি।
জানা যায়, ফেনসিডিল নিয়ে আসার সময় খলিল ৪৯১ নম্বর মূল পিলারের ভেতরে প্রবেশ করলে বিএসএফের ভুজারীপাড়া ক্যাম্পের সদস্যরা গুলি করেন। এতে ঘটনাস্থলেই তার মৃত্যু হয়। তার লাশ নিয়ে যায় বিএসএফ। 
বাংলাদেশ বর্ডার গার্ড রংপুর-৫১ সেক্টরের দায়িত্বে বালাপাড়া কোম্পানি কমান্ডার সুবেদার মোবারক ইসলাম বলেন, নিহত খলিল ফেনসিডিল ব্যবসায়ী ছিলেন। লাশ ফেরত চেয়ে ভুজারীপাড়া বিএসএফ ক্যাম্পে চিঠি দেয়া হয়েছে।
দুপুরে উভয় দেশের প্রতিনিধিদের মধ্যে বৈঠক হবে।  বৈঠক শেষে বিএসএফ লাশ হস্তান্তরের বিষয়টি নিশ্চিত হওয়া যাবে।

নীলফামারীর ডিমলা উপজেলায় ভারতীয় সীমান্তরক্ষী বাহিনীর (বিএসএফ) গুলিতে খলিল (২৫) নামে এক বাংলাদেশি নিহত হয়েছেন।